On the Turning Away

«On the Turning Away» er ein song frå Pink Floyd-albumet A Momentary Lapse of Reason frå 1987. Han vart gjeven ut som den andre singelen frå albumet og nådde førsteplassen på Billboard Album Rock Tracks-lista tidleg i 1988. I Storbritannia gjekk songen til 55. plass på singellista. Ein konsertversjon av songen finst på Delicate Sound of Thunder. 

Songen er ein powerballade og omhandlar tema som fattigdom og undertrykking, og klagar over at folk har ein tendens til å vende seg bort frå dei som er råka av slike tilhøve. Han endar med ein håpefull tone der siste verset startar med «no more turning away …». 

Songen vart spelt på konsertane til bandet frå 1987 til 1989 og nokre gonger under turneen deira i 1994. 

Musikkvideoen for songen bestod av konsertopptak frå The Omni i Atlanta i november 1987 og var regissert av Lawrence Jordan. Videoar for «The Dogs of War» og «One Slip» vart òg filma under same konsert. Videoen nådde niandeplass på MTV Video Countdown i januar 1988.

Fem-disk-utgåva av David Gilmour-albumet Live in Gdańsk, samt vinylutgåva, inneheld ein versjon av songen frå Venezia den 12. august 2006. Halvvegs gjennom songen gløymer både Gilmour og Wright teksten, ler av det og får hjelp av publikum til å kome attende i songen att. 

Medverkande
David Gilmour – electric & akustisk gitar, solovokal
Nick Mason – perkusjon
Richard Wright – Hammondorgel, korvokal

Andre medverkande:
Jon Carin – synthesiser
Tony Levin – bassgitar
Jim Keltner – trommer

Kjelder 
<div class="references-small">
Denne artikkelen bygger på «On the Turning Away» frå ,  den 22. februar 2011. 
 oppgav desse kjeldene:

Kategori:Pink Floyd-songar
Kategori:Singlar frå 1987
Kategori:Balladar frå 1980-åra
Kategori:Protestsongar
Kategori:Songar om fattigdom
Kategori:Hardrockballadar
Kategori:Folkrock-songar
Kategori:Songar på toppen av Billboard Mainstream Rock-lista
Kategori:Songar skrivne av David Gilmour
Kategori:Songar skrivne av Anthony Moore
Kategori:Songar produserte av Bob Ezrin
Kategori:Songar produserte av David Gilmour